KCE บวกกว่า 3% รับอานิสงส์เงินบาทอ่อน โบรกฯแนะ”ซื้อ”ลุ้นกำไรไตรมาส 3 พุ่งแตะ 637 ลบ.
KCE บวกกว่า 3% รับอานิสงส์เงินบาทอ่อน โบรกฯแนะ”ซื้อ”ลุ้นกำไรไตรมาส 3 พุ่งแตะ 637 ลบ. โดยล่าสุด ณ เวลา 10.22 น. อยู่ที่ 44.50 บาท บวก 1.50 บาท หรือ 3.49% สูงสุดที่ 44.75 บาท ต่ำสุดที่ 43.75 บาท ด้วยมูลค่าซื้อขาย 124.27 ล้านบาท
4 ต.ค. 2561

ผู้สื่อข่าวรายงานว่า ราคาหุ้น บริษัท เคซีอี อีเลคโทรนิคส์ จำกัด (มหาชน) หรือ KCE ล่าสุด ณ เวลา 10.22 น. อยู่ที่ 44.50 บาท บวก 1.50 บาท หรือ 3.49% สูงสุดที่ 44.75 บาท ต่ำสุดที่ 43.75 บาท ด้วยมูลค่าซื้อขาย 124.27 ล้านบาท

ด้าน บล.ซีจีเอส ซีไอเอ็มบี ระบุในบทวิเคราะห์แนะนำ ”ซื้อ” ให้ราคาเป้าหมายที่ 47 บาท โดยคาดว่า KCE จะรายงานกำไรที่ดีขึ้นจากช่วงเดียวกันของปีที่แล้วเป็นครั้งแรกในปีนี้ หลังค่าเงินบาทอ่อนตัวลงประกอบกับสัดส่วนการขายสินค้าที่ดีขึ้น โดยคาดว่ากำไรปกติของไตรมาส 3/61 จะอยู่ที่ 637 ล้านบาท เพิ่มขึ้น 4% จากช่วงเดียวกันของปีก่อน หรือคิดเป็น 23% จากไตรมาสที่แล้ว ด้วยอัตรากำไรขั้นต้นที่ 29.8%